2. ลักษณะการประกอบธุรกิจ

1. ประวัติความเป็นมา

บริษัทก่อตั้งขึ้นเมื่อวันที่ 12 พฤษภาคม 2524
โดยมีวัตถุประสงค์หลักในการประกอบธุรกิจผลิตและจำหน่ายลูกถ้วยไฟฟ้าเพื่อใช้ในกิจการไฟฟ้าและพลังงาน
นับตั้งแต่ก่อตั้งบริษัท บริษัทมีการเพิ่มทุนจดทะเบียนจำนวนหลายครั้งเพื่อขยายกำลังการผลิต
และขยายสายการผลิตลูกถ้วยไฟฟ้าประเภทต่างๆ

โดยบริษัทมีการเปลี่ยนแปลงที่สำคัญในช่วง 5 ปีที่ผ่านมา ดังต่อไปนี้

ปี 2544 - บริษัทได้ย้ายโรงงานผลิตจากนิคมอุตสาหกรรมบางชัน กรุงเทพฯ
ไปยังโรงงานใหม่จังหวัดสิงห์บุรี และเริ่มใช้สิทธิในบัตรส่งเสริมการลงทุน
จากคณะกรรมการส่งเสริมการลงทุน (BOI)

ปี 2545 - บริษัทได้ทำการวิจัยพัฒนาลูกถ้วยไฟฟ้า แบบแท่ง ในระบบส่งกระแสไฟฟ้าแรงดันสูง 69
– 115 กิโลโวลต์ ใช้ในระบบส่งกระแสไฟฟ้าแรงสูงและสถานีไฟฟ้าย่อย เพื่อผลิตและจำหน่ายให้กับ
กฟภ. และ กฟน.

ปี 2546 - บริษัทได้รับการรับรองระบบบริหารงานคุณภาพตามมาตรฐาน ISO 9001-2000
จากสถาบันรับรองมาตรฐานไอเอสโอ

ปี 2547 - บริษัทได้ร่วมทุนกับ PPC Insulators เพื่อจัดตั้ง PPCAI โดยมีทุนจดทะเบียนเริ่มต้น
165 ล้านบาท และมีวัตถุประสงค์เพื่อดำเนินธุรกิจผลิตและจำหน่ายลูกถ้วยไฟฟ้า
สำหรับส่งออกไปจำหน่ายยังประเทศในทวีปยุโรปและทวีปอเมริกา
โดยบริษัทมีสัดส่วนการถือหุ้นร้อยละ 40 ของทุนจดทะเบียน

- บริษัทได้เข้าซื้อหุ้นร้อยละ 63.21 ของ EPC
ซึ่งประกอบธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้าแรงสูง

- ณ 19 มีนาคม 2547 บริษัทได้ดำเนินการเพิ่มทุนจดทะเบียนเป็น 500 ล้านบาท
และทุนที่ชำระแล้วเป็น 400 ล้านบาท โดยเสนอขายหุ้นสามัญเพิ่มทุนแก่ผู้ถือหุ้นเดิม
และดำเนินการแปรสภาพบริษัทจำกัดเป็นบริษัทมหาชน
เพื่อเสนอขายหุ้นเพิ่มทุนต่อประชาชนและนำบริษัทเข้าจดทะเบียนในตลาดหลักทรัพย์ฯ

2. ภาพรวมการประกอบธุรกิจของกลุ่มบริษัท

หมายเหตุ :
¹จัดตั้งขึ้นเพื่อประมูลและดำเนินโครงการรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้าแรงสูง
ในช่วงที่ EPC ยังไม่มีผลงานในธุรกิจดังกล่าวมาก่อน
จึงต้องจำเป็นต้องใช้รูปแบบกิจการร่วมค้าที่สามารถใช้ผลงานการทำงานในอดีตของ KG
มาใช้ในการประมูลงาน ทั้งนี้ EPC จะเลิกดำเนินกิจการ KG-EPC JV
เมื่อสิ้นสุดระยะประกันผลงานของสัญญากลางปี 2549

2.1 บริษัทย่อย

บริษัท อิเลคทริคอล โพรเจคส์ จำกัด (EPC) ก่อตั้งขึ้นเมื่อวันที่ 17 กันยายน 2535
โดยมีวัตถุประสงค์เพื่อดำเนินธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้า
โดย ณ วันที่ 30 เมษายน 2547 บริษัทได้ดำเนินการซื้อหุ้นสามัญของ EPC จำนวน 1,896,439หุ้น

ในปี 2547 บริษัท ได้ซื้อหุ้นสามัญเพิ่มทุนจำนวนร้อยละ 31.27 ของทุนจดทะเบียน ทำให้ในปัจจุบัน
บริษัทถือหุ้นร้อยละ 94.48 ของทุนจดทะเบียนของ EPC ซึ่งเท่ากับ 200 ล้านบาท และบริษัท
คิลแพททริค กรีน จำกัด (Kilpatrick Green Pty. Ltd. หรือ “KG”)
จากประเทศออสเตรเลีย ถือหุ้นในสัดส่วนร้อยละ 5.36 ของทุนจดทะเบียนของ EPC ทั้งนี้
รายการดังกล่าวมีผลทำให้ EPC มีฐานะเป็นบริษัทย่อยของบริษัท

KG เป็นบริษัทชั้นนำในประเทศออสเตรเลียที่ดำเนินธุรกิจด้านวิศวกรรม เช่น
การออกแบบและก่อสร้างระบบโครงสร้าง ไฟฟ้า และเครื่องจักร การบริหารโรงงานและอาคาร
การบำรุงรักษาโรงงาน การบริหารปิดโรงงาน (Shut down maintenance)
การผลิตโครงสร้างเหล็ก และการบริหารโครงการ เป็นต้น KG
มีประสบการณ์และความเชี่ยวชาญกว่า 50 ปีในการให้บริการแก่ธุรกิจ/หน่วยงานหลายประเภท เช่น
แก๊สและน้ำมัน โลหะและแร่ ระบบน้ำและระบบบำบัดน้ำเสีย ระบบไฟฟ้าแรงสูง
อสังหาริมทรัพย์เพื่อการค้า (Commercial Properties) โครงสร้างระบบโทรคมนาคม รัฐบาล
และกองทัพ เป็นต้น ทั้งในประเทศออสเตรเลียและประเทศในเอเชีย
สำหรับในด้านระบบไฟฟ้าแรงสูง KG ให้บริการด้านวิศวกรรมที่เกี่ยวกับการผลิตไฟฟ้า การจ่ายไฟฟ้า
ระบบควบคุมการจ่ายไฟฟ้า ระบบส่วนส่งไฟฟ้าและสถานีไฟฟ้าย่อย
และการบำรุงรักษาระบบสายส่งไฟฟ้าแรงสูง KG มีสำนักงานใหญ่อยู่ที่เมืองซิลเวอร์วอเตอร์
รัฐนิวเซาท์เวลล์ ประเทศออสเตรเลีย มีสาขา 7 สาขาทั่วประเทศออสเตรเลีย มี 3
บริษัทร่วมทุนในประเทศนิวซีแลนด์ ไทย และอินโดนีเซีย มียอดขายประมาณปีละ 11,400 ล้านบาท
(400 ล้านดอลล่าร์ออสเตรเลีย)

KG เป็นบริษัทย่อยของ United Group Ltd. (“UGL”) โดย UGL ถือหุ้นใน KG ร้อยละ 100
ของทุนจดทะเบียน UGL เป็นบริษัทขนาดใหญ่ที่จดทะเบียนในตลาดหลักทรัพย์ออสเตรเลีย
มียอดขายและมูลค่าตลาดประมาณ 42,750 ล้านบาท (1,500 ล้านดอลล่าร์ออสเตรเลีย) ต่อปี
และ 85,500 ล้านบาท (3,000 ล้านดอลล่าร์ออสเตรเลีย) ตามลำดับ

ประโยชน์สำคัญที่ EPC ได้รับจากการที่มี KG เป็นผู้ถือหุ้นนั้น ได้แก่ การที่ KG
มีผลงานในอดีตในธุรกิจด้านวิศวกรรมที่เกี่ยวกับการผลิตไฟฟ้า การจ่ายไฟฟ้า
ระบบควบคุมการจ่ายไฟฟ้า ระบบส่วนส่งไฟฟ้าและสถานีไฟฟ้าย่อย
และการบำรุงรักษาระบบสายส่งไฟฟ้าแรงสูง ซึ่งจะเป็นประโยชน์กับ EPC
ทั้งในด้านของการที่จะได้รับการถ่ายทอดเทคโนโลยี และเทคนิคต่างๆ ในการดำเนินธุรกิจดังกล่าว
และในด้านการเข้าประมูลโครงการของ กฟผ. กฟภ. และ กฟน.
ซึ่งผู้เข้าร่วมประมูลจะต้องมีผลงานในอดีต ซึ่ง EPC ไม่มีมาก่อน แต่สามารถนำผลงานในอดีตของ
KG ไปใช้ได้ โดยการยื่นประมูลในนามของ บริษัท คิลแพททริค กรีน จำกัด และบริษัท อิเลคทริคอล
โพรเจคส์ จำกัด ร่วมค้า (“KG-EPC JV”) อย่างไรก็ดี สำหรับประเด็นความเสี่ยงในด้านที่ KG
อาจไปลงทุนในกิจการของบริษัทไทยรายอื่นๆในสัดส่วนที่สูงกว่า เพื่อเข้าประมูลงานแข่งกับ EPC นั้น
ไม่สามารถเกิดขึ้นได้ เนื่องจากตามระเบียบการเข้าประมูลงานของ กฟผ. กฟภ. และ กฟน.
เรื่อง “การขัดขวางการแข่งขันด้านราคาอย่างเป็นธรรม” นั้น
ผู้เสนอราคาที่มีผลประโยชน์ร่วมกันกับผู้เสนอราคารายอื่น
จะถูกตัดชื่อออกจากการเป็นผู้เสนอราคาในการจ้างครั้งนั้น ทั้งนี้
เพื่อเป็นการป้องกันพฤติกรรมที่อาจก่อให้การแข่งขันด้านราคาอย่างไม่เป็นธรรม ในการประมูลงาน

2.2 กิจการร่วมค้าของบริษัทย่อย

KG-EPC JV เป็นกิจการร่วมค้าระหว่าง EPC และ KG โดยมีสัดส่วนการลงทุนเท่ากับร้อยละ 99
และ ร้อยละ 1 ตามลำดับ KG-EPC JV จัดตั้งขึ้นในปี 2541 โดยปัจจุบันมีทุนจดทะเบียน 18
ล้านบาท เพื่อเข้าประมูลโครงการจัดหาและติดตั้งสายส่งกำลังไฟฟ้าแรงสูงขนาด 115 กิโลโวลต์
ของ กฟภ.

สาเหตุที่ต้องมีการจัดตั้งกิจการร่วมค้า KG-EPC JV เพื่อเข้าประมูลงาน เนื่องจากในขณะนั้น EPC
ไม่เคยมีผลงานการรับเหมาก่อสร้างและติดตั้งสถานีไฟฟ้าย่อยหรือสายส่งไฟฟ้ากับ กฟภ. มาก่อน
จึงต้องจำเป็นต้องใช้รูปแบบกิจการร่วมค้าที่สามารถใช้ผลงานการทำงานในอดีตของ KG
มาใช้ในการประมูลงาน

ทั้งนี้ KG-EPC JV ได้ดำเนินการตามโครงการติดตั้งสายส่งกำลังไฟฟ้าของโครงการทั้ง 2
โครงการดังกล่าวจนแล้วเสร็จในเดือนกรกฎาคม 2547 ซึ่งจากการดำเนินโครงการดังกล่าวนั้น
ทำให้ EPC เริ่มมีผลงานการรับเหมาก่อสร้างและติดตั้งสถานีไฟฟ้าย่อยหรือสายส่งไฟฟ้าด้วยตัวเอง
ในอนาคต บริษัทจึงมีแผนที่จะดำเนินธุรกิจผ่าน EPC เท่านั้น โดยบริษัทจะยกเลิกกิจการร่วมค้า
KG-EPC JV หลังจากระยะเวลาการรับประกันผลงานของโครงการเดิมทั้ง 2 โครงการ ซึ่ง กฟภ.
กำหนดให้รับประกันผลงานเป็นเวลา 2 ปีหลังจากที่ก่อสร้างแล้วเสร็จ

2.3 บริษัทร่วม

PPC Asian Insulators Co.,Ltd. (PPCAI) ก่อตั้งขึ้นเมื่อวันที่ 23 กุมภาพันธ์ 2547
โดยมีทุนจดทะเบียนเท่ากับ 165 ล้านบาท PPCAI เป็นบริษัทร่วมทุนระหว่างบริษัท (ถือหุ้นร้อยละ
40 ของทุนจดทะเบียน) และ PPC Insulators Holding GmbH (“PPC”)
จากประเทศออสเตรีย (ถือหุ้นร้อยละ 60) โดย PPC ลงทุนผ่านบริษัทย่อยที่ PPC ถือหุ้นอยู่ร้อยละ
100 ได้แก่ Porzellanfabrik Frauenthal Insulators GmbH (“PFI”) PFI
เป็นผู้ผลิตและจำหน่ายลูกถ้วยไฟฟ้าในทวีปยุโรป มีสำนักงานใหญ่ตั้งอยู่ที่ประเทศออสเตรีย

PPC เป็นบริษัทที่เกิดจากการรวมกันของบริษัท Porcelain Products จากประเทศสหรัฐอเมริกา
และบริษัท Ceram Insulators จากประเทศออสเตรีย
ซึ่งทั้งสองบริษัทเป็นผู้นำในการผลิตและจำหน่ายลูกถ้วยไฟฟ้ามากกว่า 100 ปี
มีกำลังการผลิตรวมทั้งสิ้น 35,000 ตันต่อปี ปัจจุบัน PPC
เป็นหนึ่งในผู้นำด้านการผลิตและจำหน่ายลูกถ้วยไฟฟ้าของโลก
มีผลิตภัณฑ์ลูกถ้วยไฟฟ้าสำหรับกระแสไฟฟ้าแรงดันต่ำ ไปจนถึง กระแสไฟฟ้าแรงดันสูงมาก (Extra
High Voltage) โดยผลิตภัณฑ์ได้รับการรับรองมาตรฐานทั้ง ISO, ANSI และ IEC PPC
มีสำนักงานใหญ่ตั้งอยู่ที่เวียนนา ประเทศออสเตรีย และ ที่รัฐโอไฮโอ ประเทศสหรัฐอเมริกา
มีโรงงานผลิต 7 โรงใน 6 ประเทศ และจำหน่ายผลิตภัณฑ์ลูกถ้วยไฟฟ้าไปมากกว่า 70
ประเทศทั่วโลก

บริษัทและ PPC ลงนามในสัญญาร่วมทุนเมื่อวันที่ 30 มกราคม 2547 ทั้งนี้
ตามสัญญาร่วมทุนได้ระบุไว้ว่าการจัดตั้ง PPCAI นั้น
มีวัตถุประสงค์เพื่อผลิตและจำหน่ายลูกถ้วยไฟฟ้าให้กับบริษัท และ PFI หรือธุรกิจอื่นที่บริษัท และ
PFI จะได้ตกลงร่วมกันในภายหลัง โดยบริษัทมีสิทธิที่จะจำหน่ายสินค้าในประเทศไทย ลาว พม่า
กัมพูชา และ เวียดนาม ในขณะที่ PFI มีสิทธิที่จะจำหน่ายสินค้าได้ในประเทศอื่นๆ ทั่วโลก ยกเว้น
5 ประเทศที่ได้ให้สิทธิบริษัทเป็นผู้จำหน่ายสินค้า ทั้งนี้
การกำหนดเขตการจำหน่ายสินค้าดังกล่าวต้องสอดคล้องกับแผนธุรกิจประจำปีของ PPCAI
ซึ่งจะต้องกำหนดขึ้นเป็นประจำทุกปี โดยได้รับความเห็นชอบจากที่ประชุมคณะกรรมการบริษัท
และที่ประชุมสามัญประจำปีผู้ถือหุ้น

สำหรับนโยบายในการผลิตและจำหน่ายสินค้านั้น PPCAI จะมุ่งเน้นการผลิตลูกถ้วยไฟฟ้า
ตามมาตรฐาน ANSI และ IEC ที่นอกเหนือจากผลิตภัณฑ์ที่มีอยู่แล้วในสายผลิตภัณฑ์ปัจจุบันของบริษัท
ซึ่งได้แก่ ลูกถ้วยไฟฟ้าที่มีความสูงตั้งแต่ 2.5 เมตรขึ้นไป ตลาดสำคัญของลูกถ้วยไฟฟ้าที่ผลิตโดย
PPCAI นั้น ได้แก่ ตลาดยุโรป และ อเมริกา
ซึ่งจะจัดจำหน่ายโดยผ่านช่องทางการจำหน่ายเดิมที่มีอยู่แล้วของ PPC
สำหรับเทคโนโลยีในการผลิตลูกถ้วยไฟฟ้านั้น
จะเป็นการนำเอาเทคโนโลยีการผลิตที่มีอยู่เดิมของบริษัทมาปรับปรุงและผสมผสานกับเทคโนโลยีของ
PPC และ PPC จะส่งผู้เชี่ยวชาญเข้ามาช่วยฝึกอบรมพนักงานของบริษัท

โครงสร้างรายได้ หน่วย : พันบาท

+---------------------+-----------------+----+--------+----+---------+
| สายผลิตภัณฑ์ / กลุ่มธุรกิจ | ดำเนินการโดย     | %  | ปี 2547 | %  | ปี 2546  |
|                     |                 | กา |        |    |         |
|                     |                 | รถ | รายได้  |    | รายได้   |
|                     |                 | ือห |        |    |         |
|                     |                 | ุ้นข |        |    |         |
|                     |                 | อง |        |    |         |
|                     |                 | บร |        |    |         |
|                     |                 | ิษัท |        |    |         |
+---------------------+-----------------+----+--------+----+---------+
| รายได้จากการขายสินค้า  | บมจ. เอเชียน     | 1  | 7      | 9  |         |
|                     | อินซูเลเตอร์       | 00 | 49,952 | 7. |         |
| รายไ                |                 |    |        | 28 |         |
| ด้จากการรับเหมาก่อสร้าง | บจก. อิเลคทริคอล  | 9  | 20,940 |    |         |
|                     | โพรเจคส์         | 4. |        | 2. |         |
|                     |                 | 48 |        | 72 |         |
+---------------------+-----------------+----+--------+----+---------+
| รวม                 |                 |    |        | 1  |         |
|                     |                 |    |        | 00 |         |
+---------------------+-----------------+----+--------+----+---------+

3. เป้าหมายการดำเนินธุรกิจ

เป้าหมายการดำเนินธุรกิจของบริษัท
บริษัทมุ่งหวังที่จะลดต้นทุนการผลิตลงโดยผสมผสานเทคโนโลยีระหว่างบริษัท กับ PPC Insulators
ในปี พ.ศ. 2548 นี้